*Projekts*

 **Informatīvais ziņojums**

**„Par papildu valsts budžeta saistību uzņemšanos Eiropas Savienības programmas**

**„ES Baltijas jūras reģiona stratēģija tehniskās palīdzības fonds**

**(*EU Strategy for the Baltic Sea Region Seed Money Facility*) ietvaros”**

1. **Projekta sasaiste ar politikas dokumentiem un tiesību aktiem**

**Programma „ES Baltijas jūras reģiona stratēģija tehniskās palīdzības fonds”**

Programmas „ES Baltijas jūras reģiona stratēģija tehniskās palīdzības fonds”finanšu mehānisms atbalsta tikai projektus, kas ir nepārprotami saistāmi ar Eiropas Savienības (turpmāk - ES) stratēģijas Baltijas jūras reģionam rīcības plānā risināmām problēmām.

ES stratēģija Baltijas jūras reģionam stiprina sadarbību šī reģiona ietvaros. Reģiona problēmas tiek risinātas, strādājot kopā, un veicina līdzsvarotāku attīstību. Stratēģija veicina ES politikas ieviešanu un stiprina integrāciju reģionā.

Stratēģija un tās Rīcības plāns ir strukturēta ap trim mērķiem: jūras resursu taupīga izmantošana, reģionu savienojamība un labklājības pieaugums.

Deklarācijā par Laimdotas Straujumas vadītā Ministru kabineta iecerēto darbību[[1]](#footnote-1)noteikti uzdevumi:

104. Ieviesīsim vienoto veselības nozares elektronisko informācijas sistēmu, efektivizējot veselības aprūpes plānošanu, koordinēšanu, datu aizsardzību un kontroli, kā arī nodrošinot pacientam atbilstoša pakalpojuma saņemšanu.

105. Nodrošināsim veselības aprūpes pakalpojumu labāku pieejamību reģionos, stiprinot reģionālo slimnīcu lomu.

Projekts atbilst Latvijas Republikas Sabiedrības veselības pamatnostādnēm 2014.-2020.gadam.

Saskaņā ar Reģionālās attīstības likuma 16.1 pantu plānošanas reģionu kompetencē ietilpst reģiona attīstības plānošana, koordinācija, pašvaldību un citu valsts pārvaldes iestāžu sadarbība un projektu izstrāde un īstenošana reģionālās attīstības atbalsta pasākumu ietvaros.

Projekts tiks ieviests saskaņā ar Zemgales plānošanas reģiona (turpmāk – ZPR) Attīstības programmas 2015.‑2020. gadam[[2]](#footnote-2) 5.prioritātes „Efektīva pakalpojumu sistēma” 1.rīcības virzienu “Veicināt integrētu pakalpojumu pieejamības un kvalitātes uzlabošanu reģionā” un 3.rīcības virzienu “Veicināt veselības aprūpes pakalpojumu pieejamību un veselīga dzīvesveida popularitāti”.

Ministru kabineta 2010. gada 18. maija noteikumu Nr. 464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 15. punkts nosaka, ka valsts budžeta līdzekļu pieprasījumu citu ES politiku instrumentu un pārējās ārvalstu finanšu palīdzības finansēta projekta, kā arī klimata pārmaiņu finanšu instrumenta un emisiju kvotu izsolīšanas instrumenta projekta īstenošanai ministrija sagatavo un iesniedz Finanšu ministrijā, ievērojot memoranda (līguma) nosacījumus.

Saskaņā ar likuma „Par budžetu un finanšu vadību” 24. panta trešo daļu budžeta iestādes var uzņemties papildu valsts budžeta ilgtermiņa saistības vienīgi ES politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums.

Vides aizsardzības un reģionālās attīstības ministrija (turpmāk – VARAM) ir sagatavojusi informatīvo ziņojumu, lai tiktu pieņemts Ministru kabineta lēmums par iespēju uzņemties papildu valsts budžeta ilgtermiņa saistības ES politikas instrumentu projektu īstenošanai.

1. **Informācija par ES programmas finansējuma saņemšanas nosacījumiem**

**Programma „ES Baltijas jūras reģiona stratēģija tehniskās palīdzības fonds”**

Projekta partnerībā ir jāiesaista vismaz trīs partneri no vismaz trīs dažādām Baltijas jūras reģiona valstīm (Dānija, Igaunija, Somija, Vācija, Latvija, Lietuva, Polija un Zviedrija, kā arī Norvēģija, Baltkrievija un Krievijas ziemeļrietumu teritorija). Pienācīgi pamatotos gadījumos, organizācijas no citām valstīm var kļūt par partneri un saņemt finansējumu no mehānisma. Vadošajam partnerim ir jābūt no Baltijas jūras reģiona ES dalībvalsts.

Kopējais projekta budžets var būt no 30000 līdz 50000 EUR. Pamatotos gadījumos projekta budžets var sasniegt līdz 100 000 EUR.

ES līdzfinansējuma likme sasniedz līdz pat 85%.

Projekta maksimālais ilgums ir 15 mēneši – 2 mēneši līguma sagatavošana un parakstīšana, 12 mēneši – projekta ieviešana, 1 mēnesis – gala ziņojuma sagatavošana, pēdējais maksājums.

1. **Informācija par projektu, kas pieteikts finansēšanai no ES programmas**

**Programma „ES Baltijas jūras reģiona stratēģija tehniskās palīdzības fonds”**

**ZPR projekts „E-veselības viedas specializācijas stiprināšana veselīgākam un labklājīgākam Baltijas jūras reģionam***” (Empowering eHealth Smart Specialization for a Healthier and Wealthier Baltic Sea Region)*

*Projekta vadošais partneris* – Laurea Lietišķo zinātņu universitāte (Somija).

*Projektā iesaistītie partneri* ir:

Kainuun Etu Oy (Somija);

ZPR (Latvija);

Ščecinas Universitāte, Vadības un Ekonomikas fakultāte (Polija).

Projekts iesniegts apstiprināšanai bez Latvijas puses partnera deklarācijas 30.oktobrī, ar nosacījumu, ka Latvijas puses partneris deklarāciju iesniegs vēlāk.

***Īss projekta ietvaros plānoto darbību apraksts****:*

Īstenojot projekta ieviešanu, ZPR, iekļaujoties kopīgajā projekta kontekstā, **ievēros Latvijas Republikas Veselības ministrijas atbalsta vēstulē** (2015.gada 19.novembra vēstule Nr.01-10.3/4556) **minētos nosacījumus**:

1.Projekta ietvaros tiks nodrošināta orientācija uz e-veselības risinājumu attīstību lokālajā līmenī (ārstniecības iestāžu, pašvaldību u.c. IT sistēmas), jo nacionālās e-veselības sistēmas attīstību nodrošina Veselības ministrija sadarbībā ar VARAM.

2.Projekta ietvaros tiks nodrošināta orientācija uz pašvaldību, ārstniecības iestāžu, iedzīvotāju u.c. prasību un vēlmju no nacionālās e-veselības sistēmas izpēti.

3.Projekta ietvaros tiks veicināta nacionālās e-veselības sistēmas popularizēšana un izmantošana ārstniecības iestādēs un iedzīvotāju vidū.

1.aktivitāšu grupa:

1.Esošās situācijas un labāko prakšu analīze (ES izpēte un INTERREG projekti).

2.Reģionālo kompetenču novērtējums E-veselības risinājumiem.

3.Sistēmas lietotāju vajadzību identifikācija.

2.aktivitāšu grupa:

1.Darba plāna un budžeta plāna melnraksta izstrāde.

2.Partneru un to vajadzību atlase, rīkojot reģionālas sapulces iesaistot ieinteresētās puses (stakeholders).

3.Projektu pieteikumu attīstība un izstrāde ar piesaistītajiem partneriem.

3.aktivitāšu grupa:

1. Pienākumu sadale projektos starp partneriem.

2. Projektu pieteikumu iesniegšana.

3. Gala ziņojums.

***Īss projekta ietvaros sasniedzamo rezultātu apraksts***

ES programmas „ES Baltijas jūras reģiona stratēģija tehniskās palīdzības fonds” projekta mērķis ir sagatavot projektu pieteikumus. Projektu pieteikumu tematika atbildīs viedajai specializācijai e-veselības jomā, bet katra konkrētā projekta pieteikuma saturs atbildīs iesniedzamās programmas prioritātes pasākumiem. Saturs, aktivitātes un pasākumi tiks definēti projekta partneru un pieaicināto pušu semināru un darba grupu sanāksmēs, savstarpēji vienojoties un ievērojot kā partneru intereses, tā katra partnera valsts nacionālās politikas vadlīnijas un pamatnostādnes. Tā rezultātā Zemgales plānošanas reģions caur projekta vadošo partneri projekta **„E-veselības viedas specializācijas stiprināšana veselīgākam un labklājīgākam Baltijas jūras reģionam***”* sagatavos vismaz trīs projektu pieteikumus:

*1. INTERREG BJR Programmā* – 1.2.specifiskais mērķis “Viedā specializācija”.

*2. INTERREG EUROPE programmā* – P Ass 1 – “Izpētes, tehnoloģiju attīstības un inovāciju stiprināšana”, 1.2.specifiskais mērķis “Reģionālās attīstības politiku un programmu uzlabošana....”

*3. Horizon2020 programmā un turpmākajos E-veselības konkursu uzsaukumos*:

* SC1-PM-15-2017 (Konkurss tiek atvērts 20.09.2016. Rīcības virziens “Izpēte un inovācijas” / “Research and Innovation action”)
* SC1-PM-12-2016: PCP (Konkurss 2016.gadā, Rīcības virziens “e-veselība pacientu rīcības stiprināšanai” / “eHealth innovation in empowering the patient”)
* SC1-HCO-05-2016 (Konkurss 2016.gadā, Rīcības virziens “Koordinācija un atbalsta darbības” / “CSA Coordination and support action”)
* SC1-HCO-13-2016 (Konkurss 2016.gadā, Rīcības virziens “Veselības aprūpes jomā strādājošo IT prasmes” / “Healthcare Workforce IT skills”)
* SC1-HCO-03-2017 (Konkurss 2017.gada aprīlī, Rīcības virziens “Stratēģisko pētniecības programmu ieviešana personalizētā medicīnā” / “Implementing the Strategic Research Agenda on Personalised Medicine”)
* SMEInst-05-2016-2017 (Vairāki konkursi 2016. un 2017.gadā. Rīcības virziens “Inovatīvu MVU atbalsts veselības aprūpes biotehnoloģiju sektorā” / “Supporting innovative SMEs in the healthcare biotechnology sector”)
* SMEInst-06-2016-2017 (Vairāki konkursi 2016. un 2017.gadā. Rīcības virziens “IKT risinājumu ieviešanas tirgū paātrināšana veselības, labklājības un pilnvērtīgu vecumdienu nodrošināšanai ” / “Accelerating market introduction of ICT solutions for Health, Well-Being and Ageing Well”)

Projekta **„E-veselības viedas specializācijas stiprināšana veselīgākam un labklājīgākam Baltijas jūras reģionam***” (Empowering eHealth Smart Specialization for a Healthier and Wealthier Baltic Sea Region)* īstenošana paredzēta no 2016.gada 1.janvāra līdz 2016.gada 31.oktobrim.

Projekta kopējais finansējums ir 50 000,00 *euro*, ZPR kā projekta partnera daļa projektā ir 6 000,00 *euro*, tajā skaitā programmas „ES Baltijas jūras reģiona stratēģija tehniskās palīdzības fonds” līdzfinansējums 5 100,00 *euro* apmērā un valsts budžeta līdzfinansējums 900,00 *euro* apmērā.

1. **Projektu īstenošanai paredzētais finansējuma apjoms un tā sadalījums**

No ES programmas „ES Baltijas jūras reģiona stratēģija tehniskās palīdzības fonds” finansētā projekta, kurā iesaistījies Latvijas partneris, un Latvijas partnera finansējuma sadalījums pa gadiem un finansējuma avotiem norādīts 1. tabulā.

1. tabula

| *Projekta nosaukums* | *2016. gads* | *Projekta finansē-jums kopā* |
| --- | --- | --- |
| *ES līdzfinansējums* | *LV līdzfinansējums* |
| *ZPR projekts* *„E-veselības viedas specializācijas stiprināšana veselīgākam un labklājīgākam Baltijas jūras reģionam”* | 5 100,001 | 900 | 6 000,00 |

*1 Tajā skaitā avansa maksājums no vadošā partnera 2016. gadā 2 550 euro apmērā.*

Plānošanas reģioniem nav pašiem savu ieņēmumu, un tie nesniedz maksas pakalpojumus, līdz ar to iepriekš minētā projekta īstenošanai plānošanas reģionam nepieciešams valsts budžeta līdzfinansējums 900  *euro* apmērā projektā iesaistītā plānošanas reģiona līdzfinansējuma daļas nodrošināšanai un ES finansējuma daļas priekšfinansējuma nodrošināšanai 2 550 *euro* apmērā, 2 550 *euro* apmērā tiks saņemts avanss no programmas „ES Baltijas jūras reģiona stratēģija tehniskās palīdzības fonds” finansējuma (nepieciešamā līdzfinansējuma un priekšfinansējuma sadalījumu skatīt 2. tabulā).

2. tabula

| *Projekta nosaukums* | *Līdzfinansējums 100% apmērā, euro* | *Valsts budžeta priekšfinansējums 50% apjomā euro* | *Avansa maksājums no ES , euro* | *KOPĀ, euro* |
| --- | --- | --- | --- | --- |
| *ZPR projekts „E-veselības viedas specializācijas stiprināšana veselīgākam un labklājīgākam Baltijas jūras reģionam”* | 900,00 | 2 550,00 | 2 550,00 | 6 000,00 |
| **KOPĀ:** | **900,00** | **2 550,00** | **2 550,00** | **6 000,00** |

1. **Turpmākā rīcība**

Lai plānošanas reģions varētu sekmīgi realizēt projektu, nepieciešams:

1. Atļaut VARAM uzņemties papildu valsts budžeta saistības ES programmas „ES Baltijas jūras reģiona stratēģija tehniskās palīdzības fonds” ietvaros apstiprināšanai iesniegtā ZPR projekta „E-veselības viedas specializācijas stiprināšana veselīgākam un labklājīgākam Baltijas jūras reģionam” *(Empowering eHealth Smart Specialization for a Healthier and Wealthier Baltic Sea Region)* ieviešanas finansēšanai 3 450 *euro* apmērā, tajā skaitā 2 550 *euro* priekšfinansējuma nodrošināšanai, un 900 *euro* valsts budžeta līdzfinansējuma nodrošināšanai.

Nepieciešamā finansējuma sadalījums pa gadiem ir šāds: 2016. gadam – 3 450 *euro*.

1. VARAM iepriekšējā punktā minēto pasākumu īstenošanai normatīvajos aktos noteiktajā kārtībā iesniegt Finanšu ministrijai pieprasījumu finansējuma pārdalei no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

VARAM nodrošinās atmaksas valsts pamatbudžetā 2 550 *euro* apmērā 2017.gadā par ZPR īstenotā projekta ietvaros veiktajiem izdevumiem. Plānošanas reģions pēc atmaksu saņemšanas tās ieskaitīs VARAM attiecīgajā kontā, kas tālāk tiks ieskaitīts valsts budžetā.

Papildu finansējums uzturēšanas un citiem ilgtspējas nodrošināšanas izdevumiem no valsts budžeta pamatfunkciju izdevumiem pēc projekta pabeigšanas nebūs nepieciešams.

|  |  |
| --- | --- |
| Vides aizsardzības un reģionālās attīstības ministrs | K.Gerhards |
|  |  |
| Vīza: valsts sekretāra p.i.valsts sekretāra vietniece | E.Turka |

Dace Ziediņa

Vides aizsardzības un reģionālās attīstības ministrijas

Reģionālās politikas departamenta

Reģionālās ekonomikas nodaļas vadītāja

06.01.2016. 16:13

1549

D.Ziediņa

66016725, Dace.Ziedina@varam.gov.lv

1. Deklarācija par Laimdotas Straujumas vadītā Ministru kabineta iecerēto darbību, <http://www.mk.gov.lv/sites/default/files/editor/05_deklaracija.pdf> [↑](#footnote-ref-1)
2. Zemgales plānošanas reģiona attīstības programma 2015.-2020., <http://www.zemgale.lv/index.php?option=com_docman&task=cat_view&gid=98&Itemid=100089> [↑](#footnote-ref-2)